TOP โรดโชว์ขายเพิ่มทุน 239 ล้านหุ้น 7 ก.ย.นี้
TOP เตรียมจัดโรดโชว์เสนอขายหุ้นเพิ่มทุน จำนวนไม่เกิน 239.23 ล้านหุ้น วันที่ 7 ก.ย.นี้ หวังเสริมศักยภาพทางธุรกิจรอบด้าน นำไปสู่เป้าหมายการเติบโตที่ยั่งยืน
TOP เตรียมจัดโรดโชว์เสนอขายหุ้นเพิ่มทุน จำนวนไม่เกิน 239.23 ล้านหุ้น วันที่ 7 ก.ย.นี้ หวังเสริมศักยภาพทางธุรกิจรอบด้าน นำไปสู่เป้าหมายการเติบโตที่ยั่งยืน
1 ก.ย. 2565

บริษัท ไทยออยล์ จำกัด (มหาชน) หรือ TOP เปิดเผยว่า บริษัทเตรียมเสนอขายหุ้นเพิ่มทุน จำนวนไม่เกิน 239,235,000 หุ้น เพื่อเสริมศักยภาพทางธุรกิจรอบด้าน นำไปสู่เป้าหมายการเติบโตที่ยั่งยืน นำโดยนายวิรัตน์ เอื้อนฤมิต ประธานเจ้าหน้าที่บริหารและกรรมการผู้จัดการใหญ่ พร้อมด้วย นางวนิดา บุญภิรักษ์ รองกรรมการผู้จัดการใหญ่ ด้านการเงินและบัญชี TOP และ นางสาวยศวีร์ สุทธิกุลพานิช Head of Primary Markets Distribution ผู้บริหารสายงาน Investment Banking and Capital Markets ธนาคารไทยพาณิชย์ จำกัด (มหาชน) ในฐานะที่ปรึกษาทางการเงิน เตรียมจัดโรดโชว์ให้ข้อมูลแก่นักลงทุนถึงกลยุทธ์ทรานฟอร์มธุรกิจสู่ผู้นำในธุรกิจพลังงานและเคมีภัณฑ์ที่ยั่งยืน พร้อมรายละเอียดการนำเสนอขายหุ้นเพิ่มทุน ในวันที่ 7 กันยายน 2565 นี้ ตั้งแต่เวลา 15.00-16.30 น.
ทั้งนี้สามารถรับชมการถ่ายทอดสดทางออนไลน์ผ่านช่องทาง Facebook live ของ Thaioil SCBS Securities และ Wealthy Thai สำหรับงานนี้หากนักลงทุนกำลังมองหาโอกาสลงทุนหุ้นโรงกลั่นชั้นนำในภูมิภาคเอเชียแปซิฟิก และต้องการร่วมเป็นส่วนหนึ่งของการเติบโตอย่างยั่งยืนกับไทยออยล์ห้ามพลาด